KURZUS: Mérnöki kémia

MODUL: I. modul

2. lecke: Az elemek periódusos rendszere, periodikus sajátságok, az elektronegativitás. A kémiai kötés és kötéstípusok

| A 2. lecke célja az elemek periódusos rendszerének megismerése, az egyes, műszaki gyakorlati szempontból is jelentőséggel bíró kémiai elemcsoportok elnevezésének megismerése, a periódusos rendszer szerkezetének, valamint a periódusos rendszer és az atomok elektronszerkezete közötti kapcsolatok megismerése, a kémiai kötések típusainak és kialakulásuk magyarázatának elsajátítása.
A 2. leckéhez tartozó tananyag az (1) tankönyv 27-52. oldalán és az oktató által kiadott tananyagban található. A lecke végén található önellenőrző kérdések segítségével ellenőrizze tudását.
A tananyag elsajátításának becsült időszükséglete: 1-1,5 óra.
A leckében előforduló kulcsfogalmak: periódusos rendszer, főcsoport, mellékcsoport, periódus, ionizációs energia, elektronaffinitás, elektronegativitás, kémiai kötések: elsőrendű (kovalens, ionos, fémes) és másodrendű (van der Waals, hidrogén) kötések, oxidációs szám.
A 2. leckéhez tartozó tananyag összefoglalása:
A periódusos rendszer felépítése: csoportok (fő- és mellékcsoportok) és periódusok. A periódusos rendszer és az elektronszerkezet közötti összefüggések. Periodikus tulajdonságok: atomok mérete, ionizációs energia, elektronaffinitás, elektronegativitás. A kémiai kötések típusai: elsőrendű (kovalens, ionos, fémes), másodrendű (van der Waals, hidrogén). Az elektronegativitás és a kialakuló elsőrendű kötés típusa közötti összefüggés. Az egyes kötéstípusok jellemzése, példák az egyes kötéstípusokra. Az oxidációs szám jelentése, számítása, példák.

| Önellenőrző kérdések a 2. leckéhez
1. Hogyan nevezzük a periódusos rendszer oszlopait más néven?
| Fő- és mellékcsoportok
| Periódusok
| Mezők
| Fő- és mellékoszlopok
2. Hogy nevezzük a periódusos rendszer sorait más néven?
| Fő- és mellékcsoportok
| Periódusok
| Mezők
| Fő- és melléksorok
3. A periódusos rendszer melyik oszlopába tartozik az 1s2 2s2 2p5 elektronszerkezetű atom?
| I.
| II.
| V.
| VII.
4. Az s-mező elemei esetében melyik állítás igaz?
| külső elektronhéjuk részben vagy teljesen telített p-alhéjat tartalmaz
| a periódusos rendszer III-VIII. főcsoportjaiban található elemek
| proton leadására hajlamos elemek
| külső elektronhéjuk részben vagy teljesen telített s-alhéjat tartalmaz
5. A periódusos rendszer segítségével adja meg az alábbi atomok vegyértékelektronjainak számát a vegyjelekkel azonos sorrendben! O, C, F, N, Na, Mg, K, Ca, Cl
| 7, 5, 6, 4, 1, 2, 1, 2, 7
| 6, 4, 7, 5, 2, 2, 1, 1, 7
| 6, 4, 7, 5, 1, 2, 1, 2, 7
| 1, 1, 2, 2, 4, 5, 6, 7, 7
6. Egy alapállapotú atom elektronkonfigurációja: 1s22s22p3. Mennyi az atom rendszáma?
| 3
| 4
| 5
| 7
7. Egy alapállapotú atom elektronkonfigurációja: 1s22s22p5. Hány darab vegyértékelektronnal rendelkezik az atom?
| 2
| 5
| 7
| 9
8. Egy alapállapotú atom elektronkonfigurációja: 1s22s22p4. A periódusos rendszer hányadik csoportjában és periódusában helyezkedik el?
| 1. periódus, 6. főcsoport
| 2. periódus, 6. főcsoport
| 1. periódus, 4. főcsoport
| 2. periódus, 4. főcsoport
9. A halogének...
| a periódusos rendszer 7. periódusában találhatók
| a periódusos rendszer 7. oszlopában találhatók
| a periódusos rendszer 1. oszlopában találhatók
| amelyek a periódusos rendszer 8. oszlopában találhatók
10. A periódusos rendszerben melyek a legnagyobb elektronegativitású elemek?
| alkálifémek
| alkáliföldfémek
| halogének
| nemesgázok
11. A periódusos rendszerben melyek a legkisebb elektronegativitású elemek?
| alkálifémek
| alkáliföldfémek
| halogének
| nemesgázok
12. Adja meg sorrendben a Ne, Fr, H és a F elektronegativitásának értékét!
| 0; 1; 2; 4
| 0, 0,7; 2,1; 7
| 0; 0,7; 2,1, 4
| 0; 0,4; 2,1; 7
13. Az ionos kötés milyen elemek között jön létre?
| amelyek a periódusos rendszer ugyanazon oszlopaiban találhatóak
| amelyek fémes tulajdonságúak
| amelyek elektronegativitása nagyon különbözik
| amelyek elektronegativitása megegyezik
14. A datív kötés milyen elemek között jön létre?
| A másodrendű kötések egyik fajtája.
| A kovalens kötés egyik fajtája, amelyben a kötő elektronpár mindkét elektronját ugyanaz az atom adja.
| Az ionos kötés egyik fajtája, amelyben a részt vevő atomok elektonegativitásai között nagy a különbség.
| Különbözik a kovalens kötéstől, mert itt nem alakul ki kötő elektronpár.
15. Adja meg helyes sorrendben az alábbi molekulákban a nitrogén oxidációs számát: N2, HNO3, HNO2, NH3
| 0, -5, -3, +3
| 0, +5, +3, -3
| -1, +5, +3, -3
| +1, +5, +3, -3
16. Adja meg helyes sorrendben az alábbi molekulákban a kén oxidációs számát: H2S, H2SO4, SO2
| -2, +6, +4
| -2, +6, -4
| -1, +8, +6
| +2, -4, +4