KURZUS: Mérnöki kémia

MODUL: I. modul

1. lecke: Atomszerkezeti ismeretek, atommodellek, az atom felépítése, kvantumszámok, elektronszerkezet

| Az 1. lecke célja: az atomok felépítésének és az alapvető atom- és elektronszerkezeti ismeretek elsajátítása.
Követelmények: az 1. leckéhez tartozó tananyag az (1) tankönyv 6-27. oldalán és az oktató által kiadott tananyagban található. Az önellenőrző kérdések segítségével ellenőrizze tudását.
A tananyag elsajátításának becsült időszükséglete: 1-1,5 óra.
A leckében előforduló kulcsfogalmak: atom, atommag, elektronburok, elemi részecskék, atommodellek, kvantumszámok, elektronszerkezet.
Az 1. leckéhez tartozó tananyag összefoglalása:
Az atom felépítése, elemi részecskék (nukleonok, proton, neutron, elektron fogalma és alapvető tulajdonságaik), izotópok, radioaktivitás jelensége, α-, β- és γ-sugárzás. Ionok és töltésük, molekulák fogalma. Az atomok szerkezete, atommodellek (Rutherford-féle, Bohr-féle, kvantummechanikai) Az elektronburok szerkezete, az elektronszerkezet kiépülése (energiaminimum elve, Pauli-elv, Hund-szabály). Kvantumszámok fogalma és jelentése. Az elektronkonfiguráció felírása: teljes leírás, rövidített jelölés, cellás ábrázolás.

| Önellenőrző kérdések az 1. leckéhez
1. Az atom milyen elemi részecskékből áll?
| atommag és elektronburok
| proton, neutron, elektron
| kvantumrészecskék
| izotópok
2. A proton...
| pozitív töltésű, tömege a neutron tömegével közel azonos.
| negatív töltésű, tömege a neutron tömegével közel azonos.
| töltéssel nem rendelkezik, tömege a neutron tömegéhez képest elhanyagolható.
| pozitív töltésű, tömege a neutron tömegéhez képest elhanyagolható.
3. Az elektron...
| pozitív töltésű, tömege a neutron tömegével közel azonos.
| negatív töltésű, tömege a neutron tömegével közel azonos.
| töltéssel nem rendelkezik, tömege a neutron tömegéhez képest elhanyagolható.
| negatív töltésű, tömege a proton tömegéhez képest elhanyagolható.
4. A neutron...
| töltéssel nem rendelkezik, tömege a proton tömegével közel azonos.
| negatív töltésű, tömege a proton tömegével közel azonos.
| töltéssel nem rendelkezik, tömege a proton tömegéhez képest elhanyagolható.
| pozitív töltésű, tömege az elektron tömegéhez képest elhanyagolható.
5. Az atom tömegszáma...
| a protonok számával egyenlő.
| a rendszámmal egyenlő.
| a protonok és az elektronok számának összege.
| a protonok és a neutronok számának összege.
6. Milyen információt mutat meg egy atom esetében az alábbi jelölés?
| a rendszám 23
| a tömegszám 23
| a protonok száma 23
| az elektronok száma 23
7. Adja meg a 19-es rendszámú kálium helyes elektronszerkezetét a fő- és mellékkvantumszámok segítségével!
| 1s2 1p6 1d10 2s1
| 1s2 2s2 2p6 3s2 3p6 4s1
| 1s2 2s2 2p6 3s2 3p6 4s2
| 1s2 2s2 2p6 3s2 3p6 3d1
8. A Pauli-féle tilalmi elv szerint...
| a mellékkvantumszám nem lehet nagyobb a főkvantumszámnál.
| a párosítatlan elektronok spinje nem lehet azonos.
| a párosítatlan elektronok spinje nem lehet különböző.
| egy atomon belül nem lehet két olyan elektron, amelynek az összes kvantumszáma megegyezik.
9. A főkvantumszám...
| az elektronnak az atommagtól való átlagos távolságát fejezi ki.
| az atompályák alakját jellemzi.
| az atompályák térbeli elhelyezkedését jellemzi.
| az elektronok száma az atomban.
10. Az izotópatomok...
| elektronszáma azonos, rendszáma eltérő.
| rendszáma és neutronszáma is azonos.
| rendszáma azonos, nukleonszáma eltérő.
| rendszáma azonos, elektronszáma eltérő.