KURZUS: Mérnöki kémia

MODUL: Előszó

Előszó

| A tantárgy célja: A kémia tudományterületének, alapfogalmainak, az anyag alapvető kémiai jellemzőinek megismertetése. A műszaki gyakorlatban is jelentőséggel bíró alapvető kémiai számítások elsajátítása. Ipari kémiai technológiai példák bemutatása.
A kiadott tananyag tartalma: a kurzus 14. leckét tartalmaz, amelyekből 2 témazáró modul került kialakításra. Az 1. modul az 1-4., a 2. modul az 5-8. leckék összegzését tartalmazza, modulzáró feladatsorral együtt. A 9-14. leckék egyenként önálló egységet alkotnak, így ezek esetében külön modulzáró feladatsorok nem kerültek megadásra, az egyes leckék tartalmazzák a feladatsorokat.
Tankönyvek, tananyag
Kötelező tananyag az elméleti feladatok és számítási példák megoldásához:
1. | Lesny, J., Simon, G., Végh, D.: Általános kémia. Széchenyi István Egyetem, Győr, 2002
2. | Az oktató által félév elején kiadott anyag
Ajánlott segédlet a számítási példák gyakorlásához:
3. | Maleczkiné Szenes, M.: Kémiai számítások, Kémiai gondolatok. Veszprémi Egyetemi Kiadó, Veszprém, 1995
A kurzus teljesítésének feltételei és értékelés:
A kurzus tananyagának elsajátítása a megadott tankönyvek és az oktató által kiadott tananyag segítségével történik. Az értékelés a kurzus végén a vizsgaidőszakban választásos, tesztjellegű vizsgasor kitöltése alapján történik. A Hallgató a megszerzett tudását az (1) tankönyv egyes fejezeteinek végén található ellenőrző kérdések és jelen tananyag egyes leckéihez, valamint moduljaihoz tartozó ellenőrző kérdések révén tudja ellenőrizni. A kiadott tanulást segítő anyag leckéinek végén található önellenőrző kérdések felépítése hasonló a vizsgasorok kérdéseinek felépítéséhez, illetve jelen tananyag tartalmaz egy minta vizsga-feladatsort is. Az értékelés alapjául szolgáló tesztjellegű vizsga feladatsor 10 kérdést tartalmaz (elméleti és számítási példák). A számítási példák megoldása esetén a kerekítésből adódóan a legközelebb eső számolt értéket válassza ki a Hallgató. A feladatok egyenként 10 pontot érnek, részpontok nem szerezhetők. Így összesítésben a vizsga feladatsorra maximálisan 100 pont szerezhető. Az elért pontszámok összesítése és %-os formára történő átszámítása után az érdemjegy kialakítása a következőképp történik:
0-49% elégtelen (1) 50-64% elégséges (2) 65-74% közepes (3) 75-84% jó (4) 85-100% jeles (5).