KURZUS: Mérnöki kémia

MODUL: I. modul

4. lecke: Anyagi halmazok, halmazállapotok jellemzése

| A 4. lecke célja: az anyagi halmazok fogalmának és a különböző halmazállapotoknak a megismertetése.
Követelmények: a 4. leckéhez tartozó tananyag az (1) tankönyv 111-113. oldalán és az oktató által kiadott tananyagban található. Az önellenőrző kérdések segítségével ellenőrizze tudását.
A tananyag elsajátításának becsült időszükséglete: kb. 1 óra.
A leckében előforduló kulcsfogalmak: anyagi halmazok, halmazállapotok.
A 4. leckéhez tartozó tananyag összefoglalása:
Az anyagi halmazok szerkezete, kialakulásukat befolyásoló tényezők (állapothatározók). Rácstípusok, kristályszerkezetek. Homogén és heterogén rendszerek. Halmazállapot változások: az anyag és a környezet kapcsolatának eredménye. Olvadás, olvadáspont, párolgás, forrás, forráspont, lecsapódás, kondenzáció, fagyás, szublimáció fogalmainak ismerete.

| Önellenőrző kérdések a 4. leckéhez
1. Az anyagi halmazokban mit jelent a transzlációs molekuláris mozgás?
| a molekulák haladó mozgása
| a molekulák forgó mozgása
| a molekulák rezgő mozgása
| a molekulák energiaállapotának megváltozása
2. Az anyagi halmazokban mit jelent a rotációs molekuláris mozgás?
| a molekulák haladó mozgása
| a molekulák forgó mozgása
| a molekulák rezgő mozgása
| a molekulák energiaállapotának megváltozása
3. Az anyagi halmazokban mit jelent a vibrációs molekuláris mozgás?
| a molekulák haladó mozgása
| a molekulák forgó mozgása
| a molekulák rezgő mozgása
| a molekulák energiaállapotának megváltozása
4. Milyen kötőerők tartják össze a molekularácsos kristályok molekuláit?
| kovalens kötések
| ionos kötések
| másodrendű kötőerők
| fémes kötések
5. Milyen állapothatározók befolyásolják az anyagi halmazok állapotát?
| nyomás, páratartalom, hőmérséklet
| hőmérséklet, nyomás, térfogat
| hőmérséklet, sűrűség, viszkozitás
| a külső körülmények összessége
6. Mit nevezünk olvadáspontnak?
| A párolgás megindulásához szükséges hőmérséklet.
| A kondenzáció megindulásához szükséges hőmérséklet.
| Azt a hőmérsékletet, amelyen az anyag megolvad.
| Az a hőmérséklet, amelyen a forrás megindul az anyagban.
7. Mit nevezünk szublimációnak?
| Az a halmazállapot változás, amikor a szilárd anyag cseppfolyóssá válik.
| A folyadék felületének egységnyi megnöveléséhez szükséges energia befektetését kísérő jelenség.
| A folyadék felületén történő párolgással ellentétes irányú folyamat.
| Az a halmazállapot változás, amikor a szilárd anyag légneművé válik.